རྫོང་སར་མཁྱེན་བརྩེ་རིན་པོ་ཆེ་དང་མཁན་པོ་རྣམ་པའི་ཐུགས་བཞེད་ལྟར་ཉིས་སྟོང་བརྒྱད་ལོ་ནས་བཟུང་ད་བར་དུ་དགོན་པ་དང་བཤད་གྲྭས་ཡིག་རྨོངས་པ་དང་སློབ་གྲྭ་ཆེ་འབྲིང་ཆུང་གསུམ་ལ་དམིགས་ཏེ་རྨོངས་སེལ་འཛིན་གྲྭ་དང་གསབ་སྦྱོང་འཛིན་གྲྭ་སོགས་བསྒྲུབས་པ་དང་།དེ་དང་བསྟུན་ནས་གྲོང་པ་སོ་སོས་ཀྱང་ཆུང་འབྲིང་སློབ་མ་དང་ལོ་ལོན་ཡིག་རྨོངས་པ་རྣམས་ལ་ཆེད་དུ་དམིགས་སྟེ་བོད་ཡིག་རྨོངས་སེལ་འཛིན་གྲྭ་ཞིག་བསྒྲུབས་འདུགའདི་དག་གིས་འཛིན་གྲྭ་གཉིས་གསུམ་རེ་བཙུགས་ནས་ཁྲིད་བྱ་འཛིན་གྲྭ་དང་པོར་ཡིག་རྨོངས་པ་དག་ལ་དམིགས་ནས་ཀ་ཁ་དང་།འཛིན་གྲྭ་གཉིས་པར་དེ་ལས་ཅུང་རིམ་པ་མཐོ་བ་དག་ལ་དམིགས་ཏེ་བདེ་སྨོན་དང་བཟང་སྤྱོད་སོགས་ཡུལ་སྡེའི་རྒྱུན་འདོན་སྐོར་དང་།འཛིན་གྲྭ་གསུམ་པར་གཙོ་བོ་ཆུང་འབྲིང་སློབ་མ་དག་ལ་དམིགས་ཏེ་དག་ཡིག་དང་སུམ་རྟགས་སྐོར་སོགས་ཁྲིད་ཀྱི་ཡོད།དེ་དག་ལ་གྲུབ་འབྲས་ཀྱང་མི་དམན་པར་ཐོབ་པ་དང་།སློབ་མཁན་ཆེ་ལོ་དྲུག་ཅུ་མན་ནས་ཆུང་ལོ་ལྔ་དྲུག་ཡན་ཆོད་འདུག